Villa Piovene
<s>Villa Piovene je renesansna vila u naselju Lugo di Vicenza kod sjevernotalijanskog grada Vicenze, koju je projektirao Andrea Palladio.</s>

<s>Historija i karakteristike 
Oko Palladijevog autorstva u realizaciji ove vile ima jako puno sumnji, prije svega jer je nije uvrstio u svoj traktat I quattro libri, dok je Villa Godi koja se nalazi nekoliko stotina metara dalje uvrštena u isti.</s><s>Ipak, ono što je najvažnije i što pobuđuje najveću sumnju su karakteristike vile jer su prozori izbijeni po fasadi bez posebnog reda, a portik je nasilno nabijen na korpus građevine.</s>

<s>Ono što je sigurno je to da je vila rezultat najmanje tri intervencije.</s><s>Iz dokumenata se vidi da je na mjestu današnje postojala manja kuća koja je najvjerovatnije izgrađena prije 1541. godine.</s><s>Ona je 1587. proširena dogradnjom portika, i konačno treći put u prvoj polovici 18. vijeka kada je arhitekt Francesco Muttoni dogradio bočno krilo i uredio park te najvjerovatnije sagradio dvostruko stepenište koje vodi do portika.</s><s>Monumentalno prilazno stepenište sa skulpturama izgrađeno je nešto ranije, odnosno 1703. godine.</s>

<s>Villa Piovene je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Villa Piovene, Lugo Vicentino (VI) (na portalu Palladio museum)</s>

<s>Piovene
Piovene
Renesansne građevine u Italiji
Paladijeve građevine
Svjetska baština u Italiji</s>

